NaiveNeuron/SloPal huggingface dataset:
Gašpar, Tibor, podpredseda NR SR (2024-09-17):
Ďakujem. Dovoľte, aby som sa aj ja opravil, keďže išlo o prerušenú rozpravu v druhom čítaní, už nebolo nutné vystúpenie navrhovateľky. S faktickými poznámkami sú na dopoludňajšie vystúpenie poslanca Jaroslava Bašku prihlásení pani poslankyňa Stohlová a pán poslanec Krátky. Takže, pani poslankyňa, máte slovo, nech sa páči.
Takáč, Richard, poslanec NR SR (2021-07-02):
Ďakujem veľmi pekne za slovo, pán podpredseda. Kolegyne, kolegovia, ďakujem za každú faktickú poznámku. Pán predseda výboru, ja, si reagoval na mňa vo faktickej, takže ja som nevystupoval napríklad k potratom a k týmto veciam, čo si ty hovoril, takže si sa asi troška sekol a pomýlil, a ešte druhá vec je, ja som nehovoril, ja som nehovo... (povedané so smiechom) ja som nehovoril o tom, že sa vyjadrujú k tomu neodborníci, ja som hovoril, že sa k tomu vôbec nikto nevyjadruje z tých osemnástich (reakcie z pléna a smiech v sále), z tých, z tých osemnástich predkladateľov, ktorí tam sú. Kolegyne, kolegovia, ja hovorím, pozerajme sa na každú svetovú stranu, pozerajme sa tak, aby sme proste to mali vyvážené, aby sme nemali klapky ako niektorí, ktorí pôsobia v rámci životného prostredia a ochrany životného prostredia ako takého a majú klapky a vidia to proste iba jedným smerom. Súhlasím aj s kolegom, ktorý hovoril o tom, že tí ľudia sa nedokážu proste takto jednoducho zamestnať v inej profesnej oblasti. To máte to isté ako SaS-ka u nás na Hornej Nitre pri zatváraní baní, teraz hovoria o tom, že proste tí baníci, ktorí robia v tej bani ťažkú prácu, im zabezpečia tzv. žltý vlak a budú ich voziť do Nitry do Jaguaru, kde budú spájať kábliky za bežiacim pásom. Však to tak, pre boha živého, nefunguje! Však to je, to je proste to neni také jednoduché, jak si to predstavujete. A kolega tu hovoril o tom, že teda je o tom diskusia už desať-pätnásť rokov a že teda je to tu a tak ďalej. Áno, ale to nemôže byť takýmto poslaneckým návrhom. To musí byť k tomu proste, už keď ste chceli predkladať takéto niečo, tak ste mali k tomu doložiť kompletne analýzy, dopadové štúdie, vyjadrenie z hľadiska ministerstva sociálnych vecí, ministerstva financií, ktoré sa k tomu reálne všetkému proste vyjadrí. Tento poslanecký návrh vy ste predložili, jak keby ste menili nejakým poslaneckým návrhom lehotu z dvoch mesiacov na tri mesiace. To je presne to isté. A pritom toto má tak neskutočný dopad, že... (Prerušenie vystúpenia časomerom.)
Figeľ, Ján, podpredseda NR SR (2014-03-21):
Nech sa páči, Ján Mičovský.
Mičovský, Ján, poslanec NR SR (2012-05-10):
Ďakujem, pani predsedajúca, za slovo. A veľmi pekne ďakujem aj pánovi kolegovi za to, že nám urobil skutočne reprezentatívnu prehliadku všetkých základných problémov v pozemkovej držbe na Slovensku. Ja k tomu nemám čo iné dodať, len toľko, že v lesníctve to potvrdzujem naplno, a že v tejto chvíli máme ešte státisíce hektárov, ktoré sú neodovzdané. Samozrejme, nie sú to hektáre tie veľké, tých veľkých majetkov, ktoré už dávno ako atraktívne už prešli do buď pôvodných, alebo iných rúk. Ale sú to tisícky malých pozemkov, ktoré sú stále neodovzdávané kvôli tomu, že je to obrovský problém. A chcem tu len zdôrazniť práve ten moment, že je potrebné zákonnou normou upraviť to, aby sa malí drobní vlastníci tých malých frčiek, ktoré vznikli skutočne v dôsledku toho uhorského dedičského práva, mohli združiť a aby to mohli ucelene prevziať a aby to mohli dostať aj vytýčené od štátu s tým, že nebudú stavaní pred nejaké úlohy zaplatiť poplatky za geometrické plány, lebo v časoch, keď sa im to bralo, tak žiadne plány, ani žiadne zameriavanie nebolo potrebné. Tak je asi potrebné, aby sme my teraz urobili veľmi rýchlo v duchu týchto vecí, ktoré spomínal kolega Fecko, aj normu, ktorá umožní týmto tisíckam drobných majiteľov sa združiť a užívať zmysluplne ich majetok, pretože krajina bez gazdu je zle spravovaná krajina. Ďakujem.
P. Paška, predseda NR SR: (2010-03-02):
(Hlasovanie.) 134 prítomných, 78 za, 24 proti, 32 sa zdržalo. Tento návrh sme schválili.
Hrnčiar, Andrej, podpredseda NR SR (2016-04-20):
Pán poslanec Viskupič.
Pellegrini, Peter, predseda NR SR (2014-12-09):
Ďakujem. Prerušujem rokovanie o tomto bode programu. Nasleduje prvé čítanie o návrhu poslancov Daniela Lipšica, Richarda Vašečku a Juraja Drobu na vydanie ústavného zákona o minimálnej výške rozpočtových výdavkov v rezorte Ministerstva obrany Slovenskej republiky. Návrh ústavného zákona je uverejnený ako tlač 1242, návrh na jeho pridelenie na prerokovanie výborom je v rozhodnutí č. 1240. Dávam slovo pánovi poslancovi Danielovi Lipšicovi, aby návrh ústavného zákona uviedol. Nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Daniela Lipšica, Richarda Vašečku a Juraja Drobu na vydanie ústavného zákona o minimálnej výške rozpočtových výdavkov v rezorte Ministerstva obrany Slovenskej republiky , tlač 1242.)
Shahzad, Silvia, poslankyňa NR SR (2016-12-08):
Ďakujem za odpoveď, pán minister. Napriek tomu by som chcela upozorniť, že napríklad občania Českej republiky majú možnosť cestovať zdarma vlakmi, keď sa zaregistrujú a vybavia si túto výhodu. Opačne to neplatí. To znamená, že ten rozdiel tam je a na nejakej úrovni to funguje. Preto sa opäť pýtam, že či, alebo teda na koho sa obrátiť, aby takýto preukaz platil medzi, minimálne medzi týmito našimi dvomi krajinami alebo prípadne, či existujú aj nejaké úvahy v rámci celej Európskej únie, aby aj občania so zdravotným postihnutím mali pocit, že sú občanmi Európskej únie, lebo aj tieto preukazy sa už teraz vydávajú tak, že sú dvojjazyčné, že tá informácia tam je aj v anglickom jazyku. Ďakujem.
Kamenický, Ladislav, poslanec NR SR (2023-06-21):
Ja len, ja len na záver chcem, ja som sa dohodol s pánom spravodajcom na tom, že oznámime hlasovanie na zajtra o 11. hodine.
L. Köteles, poslanec: (2002-02-14):
J. Migaš, predseda NR SR: Nech sa páči, minister zahraničných vecí.
Figeľ, Ján, podpredseda NR SR (2015-11-13):
Pán Hrušovský, procedurálny? Nie. Chcem sa spýtať, kto sa hlási teraz do rozpravy ústne? Dve mená: Pavol Hrušovský, Daniel Lipšic. Takže končím možnosť ďalšieho prihlásenia sa. A v tomto poradí dávam slovo, nech sa páči, Pavol Hrušovský.
Kaliňák, Robert, poslanec NR SR (2011-09-14):
Ďakujem pekne. Ja len naozaj uvažujem, pán predsedajúci, aj mne nešlo prihlásiť z môjho miesta, tak len vďaka hlasovaciemu zariadeniu pána prezidenta som prihlásený a potom som si presadol, takže treba sa na to pozrieť. Zaujímavé vystúpenie, vážený pán predseda, ale mám pocit, že za ten posledný rok si uvedomte, že kto zaviedol najhrubší slovník histórie tohto parlamentu. Že ste sa za rok ako SaS poučili, je síce teda fajn, ale treba naozaj začať od seba, pretože takú mieru atmosféry, ktorá tu bola, nebola nikdy. Tú ste vyprovokovali predovšetkým tým, že na začiatku ste si mysleli, že je možné povedať asi úplne všetko a každého dourážať. Takže od seba treba začať. A ja len dve poznámky k tomu zadlžovaniu. No, povedal to vo svojom prejave aj pán predseda Robert Fico, že vy ste si naplánovali ale minúť viacej peňazí v tom zadlžovaní, tých 12 mld., ako my sme minuli v kríze. Tak táto odpoveď mi tu chýba, nikto na ňu neodpovedal, lebo to je katastrofa, že teda preberiete štát tiež v raste, však môže to kolísať, kríza je tu opäť atď. Ale naplánovali ste si viac. Tak o čo sa chcete v tomto prípade robiť lepšími od tej ľavice? A keď sa pýtate na konkrétne porovnanie, ako by mala kauza vyzerať. Tak ja vám poviem jednu kauzu, ktorá je veľmi príbuzná. Slavkov, určite Kresťanskodemokratické hnutie bude vedieť, o čom hovorím, legálna zmluva, legálna zmluva bola v poriadku podľa zákona, lebo zákon to umožňoval, neetická, pretože vymenili pozemky do lukratívnejšej oblasti. Neetická. Padol minister a celé vedenie pozemkového úradu. To bola reakcia premiéra. Tak má vyzerať reakcia premiéra.
Čiže keď chcete porovnateľnú kauzu, tak takto to bude. A netešte sa, lebo máte prvý rok vládnutia za sebou. To, o čom hovoríte, o tých veľkých kauzách, to je tretí a štvrtý rok. Takže si myslím, že sa k týmto kauzám tohto rozmeru veľmi rýchlo dostaneme podľa toho, ako vám ide, máte mimoriadny talent. (Potlesk.)
P. Hrušovský, predseda NR SR: (2005-05-17):
vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z. , ktorý prerokúvame ako tlač 1111. Poprosím teraz povereného spravodajcu pána poslanca Viliama Novotného, aby uviedol návrhy hlasovaní k prerokúvanému vládnemu návrhu zákona.
Jurinová, Erika, podpredsedníčka NR SR (2014-11-09):
Skôr ako dám prebehnúť procedurálne návrhy, o slovo potom požiadal pán minister práce. A pán poslanec a navrhovateľ Lipšic potom. Ešte teda dáme prebehnúť tie procedurálne návrhy. Pán poslanec Martvoň, nech sa páči.
Blanár, Juraj, podpredseda NR SR (2022-06-17):
Pán poslanec Kamenický, ktorý by mal teraz vystupovať, sa nenachádza v rokovacej sále, prepadáva mu poradie. Udeľujem teda slovo pánovi poslancovi Györgyovi Gyimesimu a po ňom sa pripraví pán poslanec Milan Mazurek. Nech sa páči, pán poslanec.
Dostál, Ondrej, poslanec NR SR (2019-06-21):
Pán poslanec Blanár, uviedli ste pozmeňujúci návrh k vlastnému návrhu zákona. Mne sa ten pozmeňujúci návrh zdá logický, že teda že sa nebude vzťahovať to oslobodenie na urýchlené vydávanie dokladov a logické sa mi zdá aj ten spôsob, akým ste to, ste to uviedli. Teda najprv ste ho prečítali, potom ste ho odôvodnili a potom ste nás požiadali o jeho podporu. Len, žiaľ, nie všetky veci, ktoré sú logické, sú v súlade s rokovacím poriadkom. Takže ja by som len apeloval, aby sme, tak neviem, či to stihneme už v tomto období, ale čo najskôr zmenili rokovací poriadok, lebo podľa súčasného znenia rokovacieho poriadku ste práve porušili zákon o rokovacom poriadku, hoci váš postup bol úplne korektný, v súlade so zdravým rozumom. Prečítali ste svoj pozmeňujúci návrh, odôvodnili ste ho, povedali ste k nemu pár slov a požiadali ste nás, aby, aby sme ho podporili. A myslím si, že veci, ktoré sú v súlade so zdravým rozumom, by nemali byť v rozpore so zákonom. Ďakujem.
Sulík, Richard, predseda NR SR (2010-12-14):
Prosím, hlasujte teraz. (Hlasovanie.) Prítomných 144 poslancov, hlasovalo za 78, proti 2, zdržalo sa 64. Konštatujem, že sme schválili vládny návrh zákona environmentálnom navrhovaní a používaní výrobkov (zákon o ekodizajne). Teraz prosím spoločného spravodajcu z výboru pre hospodárstvo, výstavbu a dopravu poslanca Ľudovíta Kaníka, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov . Nech sa páči.
Raši, Richard, podpredseda vlády SR pre investície a informatizáciu (2018-09-11):
Ďakujem pekne, pán predsedajúci, ešte raz, štvrtýkrát príjemné popoludnie vám všetkým. Dovoľte mi teda, aby som uviedol vládny návrh zákona a ktorý vláda Slovenskej republiky prerokovala a schválila 22. augusta 2018. Cieľom tohto návrhu zákona je presunúť oblasť koordinácie prípravy politík regionálneho rozvoja z pôsobnosti úradu vlády Slovenskej republiky do pôsobnosti úradu podpredsedu vlády Slovenskej republiky pre investície a informatizáciu. V agende nášho úradu je príprava vízie a stratégií a rozhodli sme sa, a považujem to za rozhodnutie správne, aby vízie a stratégie Slovenskej republiky boli koordinované a vytvárané spolu aj s, teda s princípom zdola spolu s víziami, stratégiami rozvoja jednotlivých regiónov, jednotlivých našich miest a obcí, pretože tie musia byť základom rozvoja celej Slovenskej republiky. Súvisí to aj s agendou udržateľného rozvoja v rámci Agendy 2030, kde odstraňovanie regionálnych rozdielov a s tým súvisiaca podpora najmenej rozvinutých okresov je úzko spätá práve s činnosťou nášho úradu a preto aj na základe poznatkov z aplikačnej praxe sa nám javí presunúť túto agendu regionálneho rozvoja, teda sekciu regionálneho rozvoja z Úradu vlády práve na Úrad podpredsedu vlády, pretože podpredseda vlády pre investície a informatizáciu je zároveň aj predsedom Rady pre najmenej rozvinuté okresy, takže tým kompetencia pomoci týmto najmenej rozvinutým okresom, vrátane prípravy národných stratégií a regionálnych stratégií, bude zastrešená jedným úradom a myslíme si, že to bude vhodnejšie naozaj aj z hľadiska fungovania, a hlavne z hľadiska pomoci najmenej rozvinutých regiónov. Takže to sú tie racionálne dôvody a ja vám ďakujem pekne za, že ste si ma vypočuli a prosím o podporu pri prerokovaní tohto návrhu zákona. Ďakujem pekne.
Jurinová, Erika, podpredsedníčka NR SR (2015-06-25):
Vážené panie poslankyne, vážení páni poslanci, otváram siedmy rokovací deň 53. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Ján Figeľ, pán podpredseda Národnej rady, a poslanci Tibor Bastrnák, Mikuláš Dzurinda, Augustín Hambálek, Štefan Kuffa, Mojmír Mamojka, Milan Mojš. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1558, návrh na jeho pridelenie na prerokovanie výborom je v rozhodnutí č. 1576. Nech sa páči, pán minister spravodlivosti Tomáš Borec uvedie návrh zákona.
Galko, Ľubomír, poslanec NR SR (2017-09-07):
Ďakujem pekne. Pán minister, aj nám je ľúto, že tu ešte stojíte. Pretože vy ste už mali stáť niekde úplne inde. Ale žiaľ, musíme to pretrpieť, lebo poslanci tejto korupčnej koalície vás aj iných zdiskreditovaných ľudí, napríklad Bašternákovho obchodného partnera Roberta Kaliňáka, nasilu stále držia vo funkciách. Vy hovoríte o špine, ktorá sa neustále leje. Máte pravdu, ona sa nielen leje, ale už je aj vyliata. Je vyliata na vás a je vyliata na tie bezbranné deti. Aj na seba, aj na tie nešťastné deti ste tú špinu vyliali vy osobne. Ani vy, ani tie deti už tú špinu zo seba nezmyjete. A to je smutné, lebo vám je to asi jedno. Vy máte hrošiu kožu. Ale tie deti, ktorým ste zničili život, ktoré ste ešte rok nechali v šialenom prostredí, ktoré im zdevastovalo ich detské duše, sa s tou špinou, do ktorej ste ich ponorili vy osobne až po krk, nikdy nevyrovnajú. Prihovárate sa, zároveň sa tu líškate kolegom vašej korupčnej koalície z SNS, ktorí vás v týchto dňoch už viackrát vyzvali, aby ste odišli. To je dobré, že to robíte, lebo dnes odhalíte ich charakter. Ak vás podržia a nezahlasujú za vaše odvolanie, historicky sa znemožnia, zlikvidujú sa a skončia. Ak vás spolu s opozíciou dnes neodvolajú, stanú sa vašimi spolupáchateľmi pri prznení detských duší. O tom je táto schôdza. O korupcii, o kšeftoch a o bezbranných nevinných deťoch. A o tom, komu dajú poslanci SNS prednosť, či kšeftom a korupčnému žvancu, alebo bezbranným deťom. Táto schôdza nie je o strane SMER – SD, to je korupčná strana, ani o strane MOST – HÍD, to je strana v úpadku, v podstate mŕtva strana. Je o poslancoch Slovenskej národnej strany. O tom, či dnes odohrajú svoju potupnú derniéru.
Sabo, Michal, poslanec NR SR (2023-12-13):
Podpisujem posledné slová kolegu Dvořáka. Vďaka, Tomáš, za to, že ste s Jankou vo svojich príspevkoch, okrem iného nasvietili aj dostupnosť zdravotnej starostlivosti, ako dlho sa čaká na špecialistov, na mamo, na iné vyšetrenia. Ja k tomu chcem pridať, ako dlho a kriticky sa čaká na psychologickú a psychiatrickú starostlivosť a ako je táto starostlivosť viac nedostupná ako dostupná. Dostupná je, samozrejme, ak si ju človek chce zafinancovať, môže si to dovoliť zo svojich vlastných zdrojov v súkromnom zariadení, ale v štátnych zariadeniach tie čakacie doby sú kritické, to je tri mesiace a viac, samozrejme, v závislosti od regiónu, a toto je realita, ktorej hovoríme formálne že bezbariérová starostlivosť psychologická a psychiatrická. No a hádam si všetci uvedomujeme, že pri tejto starostlivosti sa hrá o čas a tiež si hádam uvedomujeme, a ja to tak veľmi často vraciam do verejného priestoru, že v tej dobe postcovidovej zažívame niečo, čo nazývame pandémia duševných ťažkostí a ak teda za všetky, lebo tam je veľa údajov, o ktorých sa môžeme rozprávať podrobne, tak štatistiky Národného centra zdravotníckych informácií hovoria, že počet samovražedných pokusov v minulom roku u nás medziročne stúpol o takmer 10 %, pričom v 2022 sa najčastejšie pokúšali siahnuť si na život práve mladí ľudia vo veku od 15 do 19 a zároveň v tejto vekovej skupine počet pokusov o samovraždu stúpol výrazne druhý rok po sebe, to je dôsledok všetkých tých lockdownov a dlhých uzavretých škôl. A ty sám vieš o tom, že aká je situácia, lebo sme boli spoločne pri vzniku preventívneho programu starostlivosti o duševné zdravie tínedžerov a tínedžeriek na Bratislavskom samosprávnom kraji, že aké tie čísla sú katastrofické a alarmujúce, a preto sa musíme rozprávať a aj tlačiť spoločne na to, aby sa dostupná starostlivosť nielen o fyzické, ale aj o mentálne zdravie sprístupnila napríklad vďaka dostupnejším psychoterapiám, za ktoré my s Oskarom bojujeme dlhodobo.
Náhlik, Peter, poslanec NR SR (2012-09-26):
Ďakujem, pani predsedajúca. Vážená pani predsedajúca, vážené pani poslankyne, páni poslanci, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o návrhu poslankyne Národnej rady Jany Žitňanskej na vydanie zákona, ktorým sa mení a dopĺňa zákon č. 343/2007 Z. z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov, umeleckých výkonov a o zmene a doplnení niektorých zákonov (audiovizuálny zákon) v znení neskorších predpisov. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a súlade návrhu zákona s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti návrhu zákona s právom Európskej únie a doložku vybraných vplyvov. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady zo 16. augusta 2012 č. 166 a podľa § 71 rokovacieho poriadku navrhujem, aby návrh zákona prerokovali ústavnoprávny výbor, výbor pre ľudské práva a národnostné menšiny a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby predmetný návrh zákona prerokovali výbory do 30 dní a gestorský výbor 32 dní od prerokovania návrhu zákona v Národnej rade Slovenskej republiky v prvom čítaní. Vážená pani predsedajúca, ďakujem, skončil som, prosím, otvorte rozpravu.
M. Hort, podpredseda NR SR: (2008-11-05):
Teraz dávam slovo spoločnej spravodajkyni z ústavnoprávneho výboru poslankyni Kataríne Tóthovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Pani spravodajkyňa, nech sa páči.
Kolíková, Mária, poslankyňa NR SR (2024-01-25):
Za takýto návrh na skrátené legislatívne konanie v žiadnom prípade nezahlasujeme, lebo je to brutálny zásah do demokracie a právneho štátu. Prinášate nový Trestný zákon, ktorý poškodí ľudí, len preto, aby ste ochránili beztrestnosť vlastných ľudí. Táto Suskova novela ľuďom zoberie odškodnenie za krádeže, náhradu vzniknutých škôd od páchateľa. Z dvadsiatich rokov na pár rokov budú mať priestor na to, aby sa objasnili trestné činy a ľudia sa domohli náhrad pri vlámačkách do bytov, keď podvodník okradne seniorov, vymôže od nich peniaze, za autá nedostaneme peniaze, proste nebude priestor na to, aby sa objasnili trestné činy. To, čo prinášate, je raj pre organizovaný zločin a pre mafiu, pretože to, čo prinášate, je aj pri najťažších trestných činoch, či už daňových podvodoch, alebo pri majetkových akýchkoľvek krádežiach, dávate priestor, aby organizovaný zločin sa mohol vždy vykúpiť z trestov alebo mal zlatú klietku domáceho väzenia, toto prinášate! Neprinášate žiadne spravodlivé tresty! Bohatí skorumpovaní ľudia sa budú môcť vykúpiť a chudobní ľudia budú naďalej v base. Vôbec vám nezáleží na chudobných ľuďoch, ktorí niekoľkokrát v núdzi, v núdzi sú nútení ukradnúť horalku! Nepomáhate im nijakým spôsobom, týchto ľudí necháte v base! Klamete, ak tvrdíte, že toto je nejaká restoratívna justícia. Nie je to vôbec pravda. Susko klame, pretože je jasné, keby ste mali záujem takéto niečo riešiť, tak by jednoznačne ste navýšili tých ľudí, ktorí pomáhajú práve pri iných trestoch ako pri trestoch odňatia slobody, ale nedávate k tomu nič. Umožňujete kryť vláde trestné činy a zločinec sa na úkor štátu beztrestne obohatí, toto pri... (Prerušenie vystúpenia časomerom. Potlesk.)
Laššáková, Jana, podpredsedníčka NR SR (2014-11-09):
Pán poslanci, nekomentujte, dobre? Nech sa páči, pani poslankyňa.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 142, za 77, zdržalo sa 64, nehlasoval 1. Návrh bol schválený.
P. Hrušovský, predseda NR SR: (2002-11-14):
Pán poslanec Vajda, áno? Nech sa páči. Počkajte ešte, pán minister, budete odpovedať. M. Vajda, poslanec: Pán minister, toto je všetko v poriadku, ale poviem vám, ako to vyzerá v praxi. Od roku 1998 je kapitačná platba. Všeobecnou zdravotnou poisťovňou bola 35 Sk za osobu, teda približne pred rokom sa upravila podľa vekových štruktúr a jej priemer dosahuje 33 Sk. Takže toto je prax. Takto je platený praktický lekár v čase posledných štyroch rokov, o ktorých hovorím.
F. Devínsky, poslanec: (2002-12-12):
Návrh na vyslovenie súhlasu Národnej rady Slovenskej republiky k dohovoru UNIDROIT pridelil predseda Národnej rady na rokovanie Ústavnoprávnemu výboru Národnej rady a Výboru Národnej rady pre vzdelanie, vedu, šport a mládež, kultúru a médiá. Za gestorský výbor určil predseda Národnej rady výbor pre vzdelanie, vedu, šport a mládež, kultúru a médiá. Výsledky prerokúvania návrhu: Ústavnoprávny výbor aj výbor pre vzdelanie zhodne odporúčajú návrh na vyslovenie súhlasu Národnej rady s pristúpením Slovenskej republiky k Dohovoru UNIDROIT o ukradnutých alebo nezákonne vyvezených kultúrnych predmetoch schváliť. Gestorský výbor na základe stanovísk poslancov výborov vyjadrených v rozprave k tomuto návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas 1. s pristúpením Slovenskej republiky k Dohovoru UNIDROIT o ukradnutých alebo nezákonne vyvezených kultúrnych predmetoch a 2. s uplatnením vyhlásenia Slovenskej republiky v znení Slovenská republika vyhlasuje, že podľa platnej legislatívy Slovenskej republiky môže byť uplatňovaný len postup podľa čl. 16 ods. 1 písm. c), rozhodnúť, že Dohovor UNIDROIT o ukradnutých alebo nezákonne vyvezených kultúrnych predmetoch je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Pán predsedajúci, to je všetko.
Hrnčiar, Andrej, podpredseda NR SR (2018-11-28):
Ďakujem, pani poslankyňa.
Sulík, Richard, predseda NR SR (2011-02-01):
Ďakujem. S faktickou poznámkou sa neprihlásil nikto. Uzatváram možnosť. A v rozprave vystúpi pán poslanec Jarjabek.
Laššáková, Jana, podpredsedníčka NR SR (2012-10-19):
Na vystúpenie pána poslanca s faktickými poznámkami páni poslanci Blaha, Kamenický, Mihál, Číž, Galko, Štefanec, Kaník. Končím možnosť prihlásiť sa s faktickými poznámkami. Nech sa páči, pán poslanec Blaha.
Laššáková, Jana, podpredsedníčka NR SR (2013-06-18):
Pán poslanec Madej, nech sa páči.
Hajko, Jozef, poslanec NR SR (2024-01-18):
Pán predsedajúci, ďakujem za slovo. Kolegyňa Kleinert spomínala, že málo berieme do úvahy, čo sa deje, málo vyhodnocujeme historický vývoj, chýba reflexia na základné celospoločenské otázky. Ja na to povie... k tomu poviem toľko, že ako je to dôležitá vec, aby sme, aby sme si uvedomovali, akú sme mali históriu, ale aj takú nie, nie tú z čias pred rokom 1989, ale aj tú čerstvejšiu. Máme tu od roku 1996 napríklad zákon o protiprávnosti komunistického systému a obávam sa, že neberieme ho celkom vážne, pretože sa chodíme klaňať k hrobom prominentom komunistického režimu, neposudzujeme rovnako, rovnako priestupky, ktoré sa týkajú vzťahu k to... alebo vyjadrovaní prejavov ku komunistickému režimu a režimu, ktorý tu bol v rokoch 1939 až 1945. Ja len spomeniem, že za toho komunistického režimu sa zákony prijímali tak, že sa na to, že sa o tom rozhodlo v komunistickej strane, v ústrednom výbore a parlament v podstate bol len štatistom, ktorý len dvíhal ruku, poslanci dvíhali len ruku za to, čo sa schválilo v straníckom ústredí. Nechcem to úplne porovnať so súčasným systémom, máme demokraciu, ale poznáme aj pojem diktatúra väčšiny, to sa stáva aj v demokratických režimoch. Takže toto skrátené legislatívne konanie, na ktoré ste, pani poslankyňa, upozorňovala a ktoré je nevyhovujúce pri takomto dôležitom zákone, neberme ho, že by, nechcime ho porovnávať s tým, čo bolo v minulosti, ale skutočne tá diskusia, ktorú tu vedieme, je jednostranná a je to, je ako do steny. Takže vyzývame vládu, aby s nami komunikovala.
Dostál, Ondrej, poslanec NR SR (2019-09-12):
Ja by som poprosil upraviť záznam na webovej stránke, záznam o hlasovaní, lebo podľa toho záznamu o hlasovaní to hlasovanie, ktoré sme prerušili, pán predsedajúci uviedol ako tlač 1602, ale na tabuli to bolo tlač 1518 a teraz podľa záznamu to vyzerá, ako keby sme v prvom čítaní schválili tlač 1518, čo je návrh zákona o výkone rozhodnutia o zaistení majetku a správe zaisteného majetku, o ktorom sme teraz zrejme nehlasovali, aj keď podľa tabule sme o ňom hlasovali, tak len aby sme vedeli, čo sme vlastne schválili alebo neschválili.
Figeľ, Ján, podpredseda NR SR (2013-10-18):
Nech sa páči, s reakciou Marian Záhumenský.
Viskupič, Jozef, poslanec NR SR (2016-04-18):
Viete čo, ja som chodil do školy, mám občiansky preukaz od 15 rokov a neskáčte mi do reči, keď mám ja vlastnú faktickú poznámku. Ďakujem za porozumenie. A teraz budem reagovať na predrečníka, pretože aj pán predseda zneužíva komentatívnymi výrokmi počas udeľovania slova svoju vlastnú funkciu. To robíte, to robil predchodca, vtedy sa vytočil a povedal pamätnú vetu „vyhraj voľby a môžeš všetko“.
Petro, František, poslanec NR SR (2015-09-24):
Pán predseda, dajte, prosím hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona do 9. novembra 2015 a gestorský výbor do 10. novembra 2015.
Matovič, Igor, poslanec NR SR (2011-11-29):
Pri poslancovi Pučíkovi by som si naozaj dal otázku, či nie je hanba na poslanca, ktorý každý mesiac dostáva na účet 3 000 eur, že nevie, koľko členov má eurozóna, Európska únia, čo vlastne ukázal na predošlej schôdzi a dnes, či nie je hanba na poslanca, ktorý berie plat 3 000 eur, keď povie, že Slovensko má 150 ústavných činiteľov. Slovensko nemá 150 ústavných činiteľov, pán poslanec, ale má ich dramaticky viacej. Ale myslím si, že človek, ktorý berie plat 3 000 eur by aspoň takúto informáciu mal vedieť.
Jarjabek, Dušan, poslanec NR SR (2011-03-22):
Ďakujem za slovo, pán predsedajúci. Viete, pani ministerka, ja sa na to pozerám tak veľmi neprávnicky a vidím to tak, že je to z vašej strany všetko strašne osobné. Nemohli by ste si to s doktorom Harabinom všetko povedať súkromne? Ja si naozaj myslím, že váš vzťah by ste mohli aj menej medializovať. Mňa osobne vôbec nezaujíma. Hovoríte o justícii, a buďte menej osobná. Pani ministerka, ja už som vám to raz povedal, máte naozaj krvavé oči. Veď vy sa už naozaj neviete ani normálne usmiať, pani ministerka. Ide z vás len zlosť, arogancia a nenávisť. Ďakujem za pozornosť.
Danko, Andrej, predseda NR SR (2017-02-14):
(Povedané súbežne s rečníkom.) V zmysle rokovacieho poriadku, v zmysle § 32 ods. 2 vzhľadom na neuposlúchnutie a porušovanie rokovacieho poriadku prerušujem schôdzu a zvolávam poslanecké grémium. Ďakujem. (Potlesk. Reakcie z pléna.) (Prerušenie rokovania a zasadnutie poslaneckého grémia.) (Pokračovanie rokovania po skončení poslaneckého grémia.)
Pčolinský, Peter, podpredseda NR SR (2023-03-23):
Ďakujem. Dve faktické, končím možnosť prihlásiť sa. Pani poslankyňa Zemanová.
Hlina, Alojz, poslanec NR SR (2015-07-03):
Ďakujem veľmi pekne. Ja si myslím, že mám morálne právo tiež dať takýto apel, lebo ja tu trávim naozaj veľa času. A síce sme najbezpečnejšou krajinou na svete, bez korupcie, bez zločinu, bez ničoho. Čiže v zásade by sme ani nepotrebovali generálneho prokurátora, lebo tak to vyzerá u nás. Ale naozaj sa pripájam aj k návrhu kolegu Lipšica, prípadne ho modifikujem, že na tej ďalšej schôdzi si kľudne dajte ako vyhradený bod hneď ako prvý. Stráca to tú dôstojnosť, naozaj. Tu budeme sedieť štyria-piati a pozerať generálneho prokurátora a vy už budete všetci dávno vo vlakoch, v autobusoch, čo je možno aj pochopiteľné. Ale naozaj to stráca tú fazónu, ktorú by sme mali ako takú držať. Ďakujem.
Marcinčin, Anton, poslanec NR SR (2011-11-30):
Ďakujem priateľom z OKS za ich veľmi triezvy a racionálny postoj k tomuto zákonu, ktorý sa mi skutočne zdá v súčasnej situácii nielen zbytočný, ale aj nebezpečný. Všetci očakávame recesiu a v tejto situácii sťažovať podmienky na podnikanie dvom, minimálne dvom sektorom, sa mi zdá škodlivé pre túto ekonomiku. Neviem prečo by sme mali vyvážať pracovné miesta, ale nielen pracovné miesta, ale prečo by sme mali vyvážať aj celú kultúru, turistický ruch, architektúru a všetko, čo súvisí s výrobou vína a s výrobou piva. Je to zákon, ktorý, si myslím, ešte je zo starých čias, keď bola snáď nejaká dohoda o zjednodušovaní všetkého medzi SDKÚ a SaS. Myslím, že tie časy už pominuli a teraz by sme mali skôr veľmi triezvo pozerať na výšku sadzieb spotrebných daní v susedných krajinách, aby nedochádzalo práve k tomuto vývozu zamestnanosti, a mali by sme skôr hľadať spôsoby, ako podporovať domácu produkciu, zvlášť v tých sektoroch, ktoré prinášajú pracovné miesta do zaostalejších regiónov, do regiónov, ktoré ležia mimo hlavného mesta a ktoré ležia mimo záujmu možno finančných skupín. Som veľmi rád a predpokladám, bolo by veľmi dobré, ak tento parlament by sa už týmto zákonom ani nezaoberal, pretože myslím, že na to nie je žiaden dôvod. Skôr by sme mali venovať čas všetkému, čo tento parlament a Slovensko v súčasnosti spája, než tomu, čo ho rozdeľuje. Nie na tých zlých, ktorí sú alkoholici, ktorí pijú, alebo na tých zlých, ktorí produkujú víno a produkujú pivo, a na tých ostatných dobrých, ktorí ako keby tým pádom ušetrili.
M. Číž, podpredseda NR SR: (2007-06-28):
V rámci rozpravy pýtam sa, či sa chce k niektorým vystúpeniam poslancov vyjadriť niektorý člen vlády. Pokiaľ nie, vážené kolegyne, kolegovia, vyhlasujem rozpravu za skončenú a prerušujem rokovanie o tomto bode. Chcem vás upozorniť, že hlasovať o uznesení budeme v rámci ďalších hlasovaní. Teraz, vážené kolegyne, kolegovia, otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásili títo poslanci: pani poslankyňa Gibalová, Urbáni, Dzurinda, Pado, Andruskó, Sabolová, Pásztor István, Köteles, Katarína Tóthová, pani poslankyňa Kramplová, pán poslanec Mečiar, pán poslanec Lipšic a to je všetko. S procedurálnym návrhom, pán podpredseda Hort.
Baláž, Vladimír, poslanec NR SR (2017-11-30):
Vážený pán podpredseda, dovoľte mi iba pre záznam uviesť, že pri návrhu č. 21, tlač 705, som nevedel sfunkčniť hlasovacie zariadenie, takže som nehlasoval a chcel som hlasovať za.
R. Madej, poslanec: (2005-09-21):
Po prvé. Navrhujem vypustiť z rokovania schôdze bod číslo 14, vládny návrh zákona o výkone väzby (tlač 1269), najmä z dôvodu, že Ústavnoprávny výbor Národnej rady Slovenskej republiky prijal uznesenie č. 876 z 12. septembra, v ktorom konštatuje, že vládny návrh na vydanie zákona o výkone väzby nie je podaný v súlade s § 96 ods. 3, a teda že neuplynula 6-mesačná lehota na predloženie predmetného návrhu zákona. Druhý návrh. Navrhujem podľa § 128 zákona o rokovacom poriadku, aby sa Národná rada Slovenskej republiky uzniesla na tom, že požiada predsedu vlády Slovenskej republiky o predloženie správy predsedu vlády o možnom rozpore záujmov predsedu vlády a ostatných členov vlády nominovaných za SDKÚ v súvislosti s... (Prerušenie vystúpenia časomierou.)
Szőllős, Ján, poslanec NR SR (2023-03-22):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kaník, Ľudovít, poslanec NR SR (2015-06-16):
Pán predseda, chcel by som požiadať, aby sa zlúčila rozprava k dvom bodom programu, k poslaneckému návrhu pod bodom 48, to je môj návrh zákona na vydanie zákona, ktorým sa mení a dopĺňa zákon o dani z pridanej hodnoty, s vládnym návrhom zákona s rovnakou témou, ktorý je uvedený ako bod 67, keďže sa jedná o to isté, aby sme o ňom diskutovali naraz.
T. Glenda, poslanec: (2008-02-14):
Národná rada Slovenskej republiky uznesením č. 664 z 11. decembra 2007 pridelila vládny návrh zákona, ktorým sa mení a dopĺňa zákon č. 656/2004 Z. z. o energetike a o zmene niektorých zákonov v znení neskorších predpisov, tlač 483, na prerokovanie v druhom čítaní vo výboroch do 24. januára 2008 a v gestorskom výbore do 25. januára 2008: ústavnoprávnemu výboru, výboru Národnej rady pre hospodársku politiku, výboru Národnej rady pre pôdohospodárstvo, životné prostredie a ochranu prírody, výboru Národnej rady pre verejnú správu a regionálny rozvoj a výboru Národnej rady pre obranu a bezpečnosť. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporučili Národnej rade Slovenskej republiky schváliť: ústavnoprávny výbor uznesením č. 312 z 23. januára 2008, Výbor Národnej rady pre hospodársku politiku uznesením č. 280 z 22. januára 2008, Výbor Národnej rady pre pôdohospodárstvo, životné prostredie a ochranu prírody uznesením č. 220 z 22. januára 2008, Výbor Národnej rady Slovenskej republiky pre verejnú správu a regionálny rozvoj uznesením č. 146 z 22. januára 2008, Výbor Národnej rady pre obranu a bezpečnosť uznesením č. 122 z 22. januára 2008. Gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1, 2, 3, 4, 5, 7 až 37 hlasovať spoločne s odporučením schváliť. O bode 6 hlasovať s odporučením neschváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 656/2004 Z. z., odporúča Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady je v druhom čítaní, bola schválená uznesením č. 296 z 29. januára 2008. Súčasne ma výbor poveril ako spravodajcu výborov predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku. Pán predseda, otvorte rozpravu, do ktorej sa zároveň hlásim.
Vaľová, Jana, poslankyňa NR SR (2013-10-15):
Sa ospravedlňujem. Áno, som aj pri druhom hneď zákone spravodajca. Tak ešte raz, sa ospravedlňujem. Vážená pani predsedajúca, ďakujem za upozornenie. Vážený pán predsedajúci, vážené panie poslankyne, páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpila v prvom čítaní k vládnemu návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní, živnostenský zákon, v znení neskorších predpisov a v znení neskorších predpisov, tlač 716, ako spravodajca určený Výborom Národnej rady Slovenskej republiky pre sociálne veci a bývanie uznesením č. 77 z 10. októbra 2013 a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 686 z 27. septembra 2013 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona zdôvodnil nasledovne. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa, ako spravodajcu výboru vyplývajú, odporúčam, aby sa Národná rada Slovenskej republiky vo všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o pracovnom (pozn. red.: správne znenie je „o rokovacom“) poriadku Národnej rady Slovenskej republiky a citovaným návrhom predsedu Národnej rady Slovenskej odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj, Výboru Národnej rady Slovenskej republiky pre ľudské práva a národnostné menšiny, Výboru Národnej rady Slovenskej republiky pre sociálne veci a bývanie. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a gestorský výbor do 32 dní od prerokovania návrhu zákona v Národnej rade Slovenskej republiky. Pani predsedajúca, ďakujem, skončila som svoju spravodajskú informáciu. Prosím, otvorte rozpravu k tomuto návrhu zákona.
Glváč, Martin, podpredseda NR SR (2017-04-06):
(Povedané súbežne s rečníčkou.) Tak čítajte ďalej, keď si myslíte, že toto je to dôležité, nech sa páči.
Blanár, Juraj, podpredseda NR SR (2021-05-11):
Pán poslanec Suja, môžete reagovať na faktickú poznámku.
Dostál, Ondrej, poslanec NR SR (2017-04-04):
Pán poslanec Jahnátek, ja som už upozornil na to, že tým, že sa postupuje skráteným legislatívnym konaním, iba zvyšujeme riziko, že pán prezident bude mať dôvod vetovať tento návrh zákona, napríklad aj z dôvodu, že zasahuje do jeho doterajších právomocí a mení ich, čo, keby prebehol riadny legislatívny proces, tak som presvedčený, že by bol o dôvod menej. No ale k tomu argumentu, že ak by to vetoval, tak by sa to posunulo až do septembra, tak nie je to pravda. Ak by sme zákon v prvom čítaní prerokovali na májovej schôdzi, tak júnová schôdza, kde by sme to mohli prerokovať a schváliť v druhom a treťom čítaní, začína 13. júna. Predpokladám, že keď na tom koalícii záleží, tak by sme to 13. júna prerokovali a schválili v druhom a treťom čítaní, a pán prezident by mal 15-dňovú lehotu potom, aby zákon buď podpísal, alebo prípadne vetoval, a ešte na tej istej schôdzi by sme mohli opätovne rokovať o prezidentom nepodpísanom návrhu zákona. Čiže bez ohľadu na rozhodnutie prezidenta bol tam dostatočný priestor, aby sme prerokovali návrh zákona v riadnom legislatívnom procese bez skracovania legislatívneho konania. Ďakujem.
Sulík, Richard, predseda NR SR (2010-11-30):
Prepáčte, pán minister. Poprosím kolegu, aby netelefonoval tu napravo pri dverách. Ďakujem pekne. Nech sa páči.
Grendel, Gábor, podpredseda NR SR (2020-12-03):
S ďalšou faktickou pán poslanec Kondrót.
Grendel Gábor, podpredseda NR SR (2022-10-05):
Kolegovia, poprosím vás, vráťte pánovi Pročkovi časomieru. Pani poslankyňa, prosím, neskákajte mu do reči! Nech sa páči, pán poslanec, máte slovo.
Laššáková, Jana, podpredsedníčka NR SR (2013-12-11):
Ďalším rečníkom v rozprave by mal byť pán poslanec Sulík, ktorého nevidím v rokovacej sále, už druhýkrát stráca poradie, pán poslanec Viskupič tiež nie je v sále, stráca poradie druhýkrát. Pán poslanec Csicsai, nech sa páči, máte slovo.
Suja, Miroslav, poslanec NR SR (2023-02-17):
Ďakujem za slovo. Absolútne súhlasím s predrečníkom, tu nejde o nič iné, len predkladateľ Šíbl, Broska a jemu podobní sa zase chcú nabaliť. Poviem viacej v rozprave, do ktorej sa trošku prihlásim, alebo to možno skrátim, aby som veľa neprezradil, ale myslím, že čas týmto pánom sa kráti.
Zmajkovičová, Renáta, podpredsedníčka NR SR (2013-03-13):
Ďakujem, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Dvaja, traja poslanci. Uzatváram možnosť prihlásiť sa do rozpravy ústne. Pán poslanec Krajcer, Abrhan a pán poslanec Viskupič. Nech sa páči, pán poslanec Krajcer.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 136, za 48, proti 16, zdržalo sa 72. Konštatujem, že tento pozmeňovák schválený nebol.
Turčanová, Andrea, poslankyňa NR SR (2024-02-06):
Ďakujem veľmi pekne. Ja som chcela reagovať na pána ministra a je mi veľmi ľúto, že už odišiel z tejto rokovacej sály, lebo myslím si, že keď reagujeme na jeho príspevok, tak si nás mal vypočuť. Povedal jednu vec a kolegovia z koalície, hlavne teda z jeho materskej strany, mu tu hneď ďakovali a gratulovali k úspechu, že krajský súd rozhodol tak, ako rozhodol, a je to rozhodnutie právoplatné. Tak ja by som rada zacitovala, že o čom vlastne ten krajský súd rozhodol. Rozhodol o tom, že bezodkladné opatrenie nepriznáva, pretože by krajský súd by neodkladným opatrením podľa senátu podriadil správny súd civilnému súdu a to možné nie je, preto dospel k záveru, že treba uprednostniť právne prostriedky ochrany v správnom konaní, respektíve súdnom konaní podľa správneho súdneho poriadku, píše sa v odôvodnení rozhodnutia. To znamená, že odkázal akurát na to, že v tejto veci má rozhodnúť správny súd, teda nie je to potvrdenie správnosti rozhodnutia pána ministra alebo ministerstva vnútra, a mne je veľmi ľúto, že sedíme tuná všetci, myslím, že všetci sme tu Slováci, hovoríme slovenským jazykom, gramatiku ovládame všetci, všetci vieme čítať, ale keď hovoríme o význame slov, tak ako keby my opozícia sme rozprávali inou rečou a koalícia rozprávala inou rečou. Je mi to veľmi ľúto, pretože ak takto budeme štyri roky komunikovať, tak Slovensko pôjde naozaj od desiatich k piatim. A toto chceme zastaviť. Prosím, začnime sa počúvať a rozmýšľať nad významom, čo vlastne hovoríme a za čo bojujeme. Ďakujem veľmi pekne. (Potlesk.)
Blanár, Juraj, podpredseda NR SR (2021-11-04):
Pán poslanec Fecko, môžete reagovať na faktické poznámky.
Jurinová, Erika, podpredsedníčka NR SR (2014-11-27):
Ďakujem pekne, pán predseda výboru. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem zároveň rozpravu za skončenú. Prerušujeme rokovanie o tomto bode programu a budeme pokračovať hlasovaním.
P. Hrušovský, predseda NR SR: (2003-02-26):
Pán podpredseda vlády a minister financií sa chce vyjadriť k vystúpeniu pána poslanca. Nech sa páči.
Kadúc, Miroslav, poslanec NR SR (2014-01-30):
Táto schôdza bola o tom, že vláda odmietla vypočuť ombudsmanku, pre záznam, vy skutočne máte moc to uznesenie zmeniť a tak aj robíte. Vyhrali ste voľby, je to akceptovateľné, ale ja som aj tak šokovaný, s akou suverénnosťou to robíte. Dovoľte mi, prosím, naozaj v dobrom pripomenúť, čo sa stalo pred pár mesiacmi vo voľbách do vyššieho územného celku v Banskej Bystrici. Boli ste suverénni a neohrození a dopadlo to tak, ako to dopadlo. Ja vás naozaj žiadam, spomeňte si na to, čo sa stalo, ak ste konali podobne, ako konáte teraz, suverénne a neohrozene.
V. Veteška, podpredseda NR SR: (2005-10-27):
(Hlasovanie.) Prítomných 134, za 134. Schválili sme návrh zákona do druhého čítania. Teraz prosím, aby ste dali hlasovať o určení na prerokovanie výborov a termínoch a gestorského výboru návrhu. A. Hajduk, poslanec: Dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady pre pôdohospodárstvo, Výboru Národnej rady pre zdravotníctvo a Výboru Národnej rady pre životné prostredie a ochranu prírody, ďalej, aby za gestorský výbor určila hlasovaním Výbor Národnej rady pre pôdohospodárstvo s tým, že návrh zákona prerokujú určené výbory v termíne do 30 dní a gestorský výbor do 31 dní od jeho prerokovania na schôdzi Národnej rady.
Buček, Jozef, poslanec NR SR (2018-10-23):
Vážený pán predsedajúci, pani poslankyne, páni poslanci, v rozprave vystúpilo osem pánov poslancov. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2002-11-14):
(Prestávka.) (Po prestávke.)
B. Bugár, podpredseda NR SR: (2002-07-04):
P. Tatár, poslanec: ...sme boli slabou koalíciou, aby sme „vymýtili“, jednoducho, tieto praktiky a bude s tým ešte veľa, veľa roboty aby sa Slovensko niečo takéhoto zbavilo. Čo sa týka osočovania pána Brňáka alebo pána Lackoviča cez môj majetok, tak moje majetkové priznanie je verejne dostupné a môžem všetko z toho vydokladovať a jednoducho si vyprosím takého osočovanie a to, čo ste hovorili o nejakým Štefánkach, to sa vôbec jednoducho nezakladá na pravde a naozaj si to vyprosím. Jednoducho, keď nemáte ako brániť svoje prečiny, tak útočíte na osoby. Myslím si, že ja som zodpovedný za to, čo som urobil, a to sa týka všetkých našich návrhov za tieto štyri roky, ktoré sme podali, či to boli nové zákony alebo pozmeňujúce návrhy. A za tým si stojím. Každý nech si stojí za tým, za čo je on zodpovedný. Ak väčšina vládnej koalície hlasovala pri reformných krokoch inak, ako sme hlasovali my, tak je väčšina vládnej koalície za to zodpovedná, nie Občianska konzervatívna strana. A. Vašková, pracovníčka organizačného odboru: Prepáčte, pán poslanec, váš čas bol vyčerpaný. P. Tatár, poslanec: Ďakujem pekne.
Géci, Milan, poslanec NR SR (2013-05-14):
Vážený pán predseda, vážené kolegyne, kolegovia, v rozprave vystúpil jeden poslanec a nepredložil žiadne návrhy. Prosím preto, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 1 písm. c) zákona o rokovacom poriadku prerokovať predložený vládny návrh zákona v druhom čítaní.
Laššáková, Jana, podpredsedníčka NR SR (2015-07-01):
Nech sa páči, pán poslanec Lipšic, máte slovo, pripraví sa pani poslankyňa Vášáryová.
Bugár, Béla, podpredseda NR SR (2018-02-13):
Pán poslanec Goga.
Kuffa, Filip, poslanec NR SR (2022-05-19):
Vážený pán predsedajúci, v súlade s § 73 ods. 3 písm. c) rokovacieho poriadku dajte, prosím, hlasovať o tom, že predmetný návrh zákona prerokujeme v druhom čítaní.
Kollár, Boris, predseda NR SR (2022-10-06):
O slovo požiadal predkladateľ.